รัฐมนตรีว่าการกระทรวงศึกษาธิการ เน้นย้ำยุทธศาสตร์ชาติด้านการศึกษา เสริมสร้างพัฒนาทรัพยากรมนุษย์
น.ส.ตรีนุช เทียนทอง รัฐมนตรีว่าการกระทรวงศึกษาธิการ เข้ากราบสักการะสิ่งศักดิ์สิทธิ์พระพุทธรูปประจำกระทรวงศึกษาธิการ และพระบรมราชานุสาวรีย์ พระบาทสมเด็จพระมงกุฎเกล้าเจ้าอยู่หัว รัชกาลที่ 6 ในเวลา 8.09 น.ที่ผ่านมา จากนั้นเตรียมมอบนโยบายแก่ผู้บริหารระดับสูงของกระทรวงศึกษาธิการ  ที่ห้องประชุมราชวัลลภ อาคารราชวัลลภ โดยเน้นย้ำให้เห็นถึงความสำคัญถึงยุทธศาสตร์ชาติด้านการศึกษา การพัฒนาเสริมสร้างพัฒนาทรัพยากรมนุษย์  โดยเฉพาะแผนแม่บทภายใต้ยุทธศาสตร์ชาติ ประเด็นการพัฒนาศักยภาพตลอดช่วงชีวิต การสร้างสภาพแวดล้อมที่เอื้อต่อการพัฒนาและส่งเสริมศักยภาพมนุษย์ การพัฒนาเด็กตั้งแต่เด็กตั้งแต่ตั่งครรภ์ จนถึงปฐมวัยและการพัฒนาการเรียนรู้เพื่อให้เด็ก ตอบสนองต่อการเปลี่ยนแปลงในศตวรรษที่ 21 และปัญหาของมนุษย์ที่หลากหลาย ทั้งนี้ในช่วงเช้ามีตัวแทนกลุ่มนักเรียนเลว เดินทางมามอบเค้กเพื่อแสดงความยินดี ต่อ น.ส.ตรีนุช เทียนทอง รัฐมนตรีว่าการกระทรวงศึกษาธิการ ในโอกาสที่เดินทางมารับตำแหน่งและขอให้ดูแลเรื่องการพัฒนาการศึกษาชาติรวมถึงความปลอดภัยในโรงเรียนด้วย